section_heading: Životopis
paragraph_text: Rodio se je 3. siječnja 1920. godine u Rijeci kao sin brodokovača, a odrastao na beogradskoj periferiji gdje je izučio tokarski zanat u brodogradilištu na Čukarici. Amaterski se bavio glumom, a kao dijete je već glumio u Nušićevoj Gospođi ministrici. Poslije tramvajske nesreće, neko vrijeme glumi u Lutkarskom pozorištu u Beogradu; od 1948. u zaječarskom pozorištu, a pedesetih u Beogradskom dramskom pozorištu gdje glumi manje uloge. Potom glumi u Narodnom pozorištu, da bi zatim prešao na status slobodnog umjetnika i posvetio se filmu i televiziji. Nastupio je u oko četrdeset filmova.